CELEX: C2004/273/09
Language: da
Date: 2004-11-06 00:00:00
Title: Domstolens dom (Tredje Afdeling) af 16. september 2004 i sag C-396/02, DFDS BV mod Inspecteur der Belastingsdienst — Douanedistrict Rotterdam (anmodning om præjudiciel afgørelse fra Gerechtshof te Amsterdam) (Den fælles toldtarif — den kombinerede nomenklatur — toldtarifering — underposition 8704 10 — »Minitracs« til transport og dumpning af sand, jord og sten forsynet med en sofistikeret tippemekanisme)

6.11.2004   
            
            
               DA
            
            
               Den Europæiske Unions Tidende
            
            
               C 273/5
            
         
      DOMSTOLENS DOM
   
   (Tredje Afdeling)
   af 16. september 2004
   i sag C-396/02, DFDS BV mod Inspecteur der Belastingsdienst — Douanedistrict Rotterdam (anmodning om præjudiciel afgørelse fra Gerechtshof te Amsterdam) (1)
   
   (Den fælles toldtarif - den kombinerede nomenklatur - toldtarifering - underposition 8704 10 - »Minitracs« til transport og dumpning af sand, jord og sten forsynet med en sofistikeret tippemekanisme)
   (2004/C 273/09)
   Processprog: nederlandsk
   I sag C-396/02, angående en anmodning om en præjudiciel afgørelse i henhold til artikel 234 EF, indgivet af Gerechtshof te Amsterdam (Nederlandene) ved afgørelse af 6. november 2002, indgået til Domstolen den 11. november 2002, i sagen DFDS BV mod Inspecteur der Belastingsdienst — Douanedistrict Rotterdam, har Domstolen (Tredje Afdeling), sammensat af dommerne A. Rosas, som fungerende formand for Tredje Afdeling, R. Schintgen og K. Schiemann (refererende dommer), generaladvokat: C. Stix-Hackl, justitssekretær: R. Grass, den 16. september 2004 afsagt dom, hvis konklusion lyder således:
   Den omstændighed, at et køretøj med tippelad er forsynet med en kompliceret, mangesidig og præcis tippefunktion, er ikke til hinder for, at det tariferes som dumper i den forstand, hvori udtrykket er anvendt i underposition 8704 10 i den kombinerede nomenklatur, der er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som affattet ved Kommissionens forordning (EF) nr. 3115/94 af 20. december 1994 og (EF) nr. 3009/95 af 22. december 1995.
   
      (1)  EFT C 7 af 11.1.2003.